**Együttműködési megállapodás**

(szakmai gyakorlat szervezése és lebonyolítása tárgyában)

amely létrejött egyrészről az

**Állatorvostudományi Egyetem**

Székhelye: 1078 Budapest, István u. 2.;

Intézményi azonosító: FI21261;

Adószáma: 19253268-2-42;

Statisztikai számjele: 19253268-8542-599-01;

Képviseli: Dr. Sótonyi Péter rektor,

mint egyetem (a továbbiakban: **Egyetem**)

másrészről a(z)

**…**

Székhelye: …

Cégjegyzékszáma/nyilvántartási száma: …

Adószáma: …

Statisztikai számjele: …

Képviseli: …

mint szakmai gyakorlóhely (a továbbiakban: **Szakmai Gyakorlóhely**)

harmadrészről

1. Melléklet szerinti hallgató

mint **Hallgató**

a továbbiakban együttesen, mint **Felek** (külön-külön: **Fél**) között az alulírott napon és helyen, az alábbi feltételekkel:

1. Jelen megállapodás célja, hogy az Egyetem által szervezett képzésekben résztvevő hallgatói számára – a felsőoktatási szakképzésről és a felsőoktatási képzéshez kapcsolódó szakmai gyakorlat egyes kérdéseiről szóló 230/2012. (VIII. 28.) Korm. rendelet szerinti – szakmai gyakorlat (a továbbiakban: **Szakmai Gyakorlat**) megszervezésének és lebonyolításának kereteit rögzítse. A jelen megállapodás tárgyát az Egyetem és a Szakmai Gyakorlóhely Szakmai Gyakorlat lebonyolítása érdekében történő együttműködése képezi.
2. Szakmai Gyakorlóhely kijelenti, hogy az 1. pont szerinti Szakmai Gyakorlat lebonyolításához szükséges személyi és tárgyi feltételekkel rendelkező jogi személy vagy a polgári perrendtartásról szóló törvény szerinti gazdálkodó szervezet.
3. Felek a jelen megállapodást 2021. augusztus 30. napjától kezdődő hatállyal, határozatlan időre kötik.
4. A jelen megállapodás szerinti Szakmai Gyakorlat helyszíne: a Szakmai Gyakorlóhely székhelye / … cím alatti telephelye.[[1]](#footnote-1)
5. A jelen megállapodás szerinti szakmai gyakorlatra az alábbi időszakokban kerül sor az Egyetem alap és mesterképzési szakjai vonatkozásában:

|  |  |  |  |
| --- | --- | --- | --- |
| Képzés  Szak/munkarend: | Az Egyetem állatorvosi és más alap- és mesterképzési szakjai (nappali munkarend) | | |
|  | Kezdő időpont | Befejező időpont | Egybefüggő időszak hossza: |
| Őszi félév | Szakmai Gyakorlóhely mérlegelése szerint / az egyes hallgatókkal egyeztetve | | 6 (hetes) időtartamot el nem érő időszak, a pontos időtartam a Felek egyeztetése szerint |
| Tavaszi félév |

Felek az időbeosztástól félévenként előzetesen egyeztetve jogosultak eltérni azzal, hogy a gyakorlat időtartama változatlan marad.

1. Felek megállapodnak, hogy a Szakmai Gyakorlaton félévenként az alábbi létszámú hallgató vehet részt:

|  |  |  |
| --- | --- | --- |
| Képzés  Szak/munkarend: | Őszi Félév | Tavaszi Félév |
| Az Egyetem állatorvosi és más alap- és mesterképzési szakjai (nappali munkarend) | Szakmai Gyakorlóhely mérlegelése szerint / az Egyetemmel, illetve az egyes hallgatókkal egyeztetve min. 1 (egy) fő. | |

1. Felek a gyakorlaton részt vevő hallgató(k) pontos személyéről a gyakorlat megkezdését megelőzően egyeztetnek. Szakmai Gyakorlóhely szabad mérlegelése szerint jogosult a jelen megállapodás szerinti Szakmai Gyakorlatot teljesítő hallgatók előzetesen egyeztetett létszámától és ütemezésétől eltérni, azzal, hogy az a már Szakmai Gyakorlatukat teljesítő hallgatókra nem terjedhet ki.
2. Felek rögzítik, hogy tekintettel arra, hogy jelen megállapodás szerinti Szakmai Gyakorlat egybefüggő időtartama a 6 (hat) hetes időtartamot nem éri el, Szakmai Gyakorlóhely a Szakmai gyakorlaton részt vevő hallgató(k)nak díjazás fizetésére nem köteles. Felek rögzítik továbbá. hogy amennyiben a jelen megállapodás szerinti Szakmai Gyakorlat egybefüggő időtartama a 6 (hat) hetes időtartamot eléri, úgy a nemzeti felsőoktatásról szóló 2011. évi CCIV. törvény 44. (3) a) pontjának megfelelően a Szakmai Gyakorlatot teljesítő hallgatókat díjazás illeti, amelynek mértéke legalább a kötelező legkisebb munkabér (minimálbér) 65%-a (hatvanöt százaléka), amelyet a Szakmai Gyakorlóhely köteles megfizetni. Szakmai Gyakorlóhely egyoldalú döntésével jogosult a Szakmai Gyakorlaton részt vevő hallgatóknak saját döntése alapján ennél magasabb díjazást fizetni, illetve abban az esetben is fizetni részükre díjazást, amennyiben az az irányadó jogszabályok alapján nem volna kötelező, és ennek összegét jogosult meghatározni.
3. A Szakmai Gyakorlat megszervezéséért felelős személyek és elérhetőségeik:

* Intézményi felelős az Egyetem részéről: Dr. Németh Tibor klinikai rektorhelyettes

E-mail: nemeth.tibor@univet.hu

Telefon: 06-1-478-4195

* Szakmai felelős a Szakmai Gyakorlóhely részéről: …

E-mail: …

Telefon: …

1. Szakmai Gyakorlóhely a jelen megállapodás szerinti feladatai ellátása érdekében a Szakmai Gyakorlaton részt vevő hallgatót annak tanulmányainak megfelelő szakterületen foglalkoztatja, és helyi tevékenységének irányítását végző személyt jelöl ki a hallgató mellé.
2. A Szakmai Gyakorlóhely köteles:

* a gyakorlaton részt vevő hallgató helyszíni tevékenységét a lehető legnagyobb gondossággal irányítani, koordinálni, nyomon követni, és felügyelni;
* a hallgató tevékenységével, magatartásával, illetve a gyakorlat lefolytatásával kapcsolatos esetleges problémákat az Egyetem képviselője felé haladéktalanul jelezni az Egyetem alábbiakban meghatározott kapcsolattartója részére;
* a hallgató által a szakmai gyakorlat során elsajátított szakmai tudást, kompetenciát írásban értékelni, és azt az Egyetem számára a gyakorlat végén eljuttatni. Az értékelés tartalmi, formai követelményeit az Egyetem jogosult meghatározni.

1. Amennyiben az Egyetem a Szakmai Gyakorlattal összefüggésben a Szakmai Gyakorlat részére egy meghatározott tematikát biztosít, Szakmai Gyakorlóhely biztosítja, hogy a Szakmai Gyakorlaton részt vevő hallgat(k) e tematika mentén teljesítse a Szakmai Gyakorlatot.
2. A Szakmai Gyakorlóhely a hallgatókkal, illetve a gyakorlat lebonyolításában részéről közreműködő személyekkel esetlegesen szükséges szerződések megkötéséről maga gondoskodik, saját nevében és költségére - különös tekintettel a hallgatói munkaszerződés megkötésének kötelezettségére.
3. Szakmai Gyakorlóhely köteles a Szakmai Gyakorlat ideje alatt – azzal összefüggésben – a résztvevő hallgató(k) életét, testi épségét, egészségét megóvni, a Szakmai Gyakorlat folytatásához szükséges helyet, eszközöket, illetve esetleges védőfelszereléseket biztosítani.
4. Felek rögzítik, hogy az Egyetem érvényes és hatályos felelősségbiztosítással rendelkezik az Egyetem hallgatóinak szakmai gyakorlatára, biztosított tevékenységre vonatkozóan, az általános felelősségbiztosítás esetén 10.000.000.- Ft/káresemény, és legfeljebb 30.000.000.- Ft/év biztosítási összeg erejéig, tanulói felelősségbiztosítás esetén pedig 2.000.000.- Ft/káresemény, és legfeljebb 2.000.000.- Ft/év biztosítási összeg erejéig. Egyetem legfeljebb a biztosításának mértékig tartozik felelősséggel a hallgató magatartásáért a Szakmai Gyakorlat során, ezt meghaladó mértékben a felelősségét a jogszabályok által megengedett legteljesebb mértékben kizárja. A hallgató egyebekben a nemzeti felsőoktatásról szóló törvény vonatkozó rendelkezései szerint felel a magatartásával az Egyetemnek vagy a Szakmai Gyakorlóhelynek okozott károkért.
5. Egyetem köteles:

* a képzés, illetve annak részét képező Szakmai Gyakorlat megszervezéséért, amelyért a hallgatók felé felelősséget vállal;
* a Szakmai Gyakorlatot jelen megállapodás rendelkezései szerint, a Szakmai Gyakorlóhellyel együttműködve megszervezni, amennyiben a Szakmai Gyakorlóhelyre a jelentkezések alapján hallgatót irányít;
* a Szakmai Gyakorlathoz szükséges adatokat, illetve információkat a Szakmai Gyakorlóhely számára a megfelelő időben megküldeni, a Szakmai Gyakorlóhellyel a jelen megállapodásban foglaltak teljesítése érdekében folyamatosan együttműködni;
* a szakmai készségek, képességek komplex fejlesztési folyamatában a Szakmai Gyakorlóhely értékelése alapján a gyakorlati kompetenciák értékelését elvégezni.

1. Felek megállapodnak, hogy jelen szerződéssel összefüggő feladataik teljesítésével összhangban egymással szemben semmiféle díjigénnyel nem lépnek fel. Szakmai Gyakorlóhely a Szakmai Gyakorlat biztosításáért sem az Egyetemtől, sem a hallgatótól semmilyen díjat vagy költségtérítést nem követelhet.
2. A megállapodást bármelyik fél, a másik félhez intézett írásbeli nyilatkozatával jogosult indoklás nélkül felmondani a tanulmányi félév végével hatályosulással április 15., illetve november 15. napjáig, azzal, hogy a megkezdett gyakorlatokat a jelen megállapodás rendelkezései szerint kell befejezni.
3. Bármely Fél jogosult a jelen megállapodást a másik Félhez intézett írásbeli nyilatkozatával azonnali hatállyal felmondani, és kárának megtérítését követelni, amennyiben a másik Fél a gyakorlat biztosításával kapcsolatos együttműködési kötelezettségét vagy a jelen megállapodás rendelkezéseit, jelen megállapodásban vállalt kötelezettségeit súlyosan megszegi.
4. Felek a jelen megállapodásban foglaltak teljesítésével összefüggésben kötelesek folyamatosan egymással együttműködni, és egymás részére a szükséges tájékoztatásokat folyamatosan megadni. A Felek az alábbi kapcsolattartó személyeket jelölik ki a jelen megállapodás vonatkozásában:

* Az Egyetem részéről: Horváthné Csapó Tímea

E-mail: csapo.timea@univet.hu

Telefon: 06-1-478-4115

* A Szakmai Gyakorlóhely részéről: …

E-mail: …

Telefon: …

1. Felek az adataikban, illetve kapcsolattartóik adataiban bekövetkezett esetleges változásokról kötelesek egymást haladéktalanul írásban értesíteni. Az értesítés elmulasztásból vagy késedelméből eredő esetleges károk a mulasztó felet terhelik.
2. Felek tudomásul veszik, hogy a jelen megállapodás tartalma bizalmas, ezért annak tartalmát harmadik személlyel nem oszthatják meg – ide nem értve a jogszabályon alapuló bejelentési kötelezettséget – továbbá kötelesek a jelen megállapodás folytán a tudomásukra jutott, másik felet érintő adatot és információt bizalmasan kezelni.
3. A jelen megállapodásban nem szabályozott kérdésekben a hatályos felsőoktatási jogszabályok, illetve a Ptk. rendelkezései az irányadók. Amennyiben jelen megállapodás egyes rendelkezési érvénytelenek, végrehajthatatlanok vagy a felek jelen jogviszonyára nézve irrelevánsak volnának, úgy ez a megállapodás egészének érvénytelenségét nem eredményezi — kivéve, ha az érvénytelen, végrehajthatatlan vagy irreleváns rész hiányában a felek eredeti szándéka sem terjedt volna ki a megállapodás megkötésére.
4. Jelen megállapodás 3 (három) egymással mindenben megegyező, egyenként 4 (négy) oldalból (plusz melléklet) álló eredeti példányban készült.

Felek jelen megállapodást, annak elolvasása és értelmezése után, mint akaratukkal mindenben egyezőt írják alá.

**Melléklet:**

1. Képzésben ……….-ben résztvevő hallgatók jegyzéke, aláírása

Kelt: Budapest, …………………..

|  |  |
| --- | --- |
| ……………………………………  **Állatorvostudományi Egyetem**  képviseli: Dr. Sótonyi Péter rektor  Egyetem | ………………………………………..  **…**  képviseli: …  Szakmai Gyakorlóhely |

1. Melléklet

|  |  |  |  |  |  |
| --- | --- | --- | --- | --- | --- |
| Hallgató neve | Anyja neve | Lakcím | Születési hely, idő | Neptun kód | Aláírás |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

1. A megfelelő aláhúzandó. [↑](#footnote-ref-1)